Weddenskappe oor of Oscar skuldig is of nieOscar Pistorius. Foto: Werner Beukes/SAPA Die Paddy Power-webtuiste neem weddenskappe van 2-5 vir ŉ onskuldigbevinding en 7-4 vir ŉ skuldigbevinding. Die weddenskapblad lees: “Enkels alleenlik. Geldig vir die uitspraak van Oscar Pistorius se eerste verhoor op aanklagte van moord met voorbedagte rade. Weddenskappe ongeldig indien klag van ‘moord met voorbedagte rade’ verander voor die uitspraak. Weddenskappe ongeldig indien verhoor nietig verklaar word.” Volgens die webtuiste sal daar nie weddenskappe van Suid-Afrikaners af aanvaar word nie. Die webtuiste beweer dit is Ierland se grootste, suksesvolste, veiligheidsbewuste en innoverendste beroepswedder. Paddy Power is na bewering die derde grootste aanlyn beroepswedder en die sesde grootste aanlyn-dobbelbesigheid in Brittanje en Ierland. Pistorius word aangekla van die moord op sy vriendin Reeva Steenkamp op 14 Februarie verlede jaar. Sy moordverhoor begin op 3 Maart in die hooggeregshof in Pretoria.